Operații cu proteze de șold și genunchi, mai accesibile pacienților. Cât durează acum programarea?

Pacienții care au nevoie de proteze de șold și genunchi au șanse să așteapte tot mai puțin pentru o operație. Timpul de așteptare a fost și de cinci ani dar acum perioada s-a redus la 9 luni, cel mult un an. În unele spitale raionale, intervențiile pot fi făcute chiar fără listă de așteptare.